text: 26. ΑΠΟΦΑΣΙΣ ΠΡΟΕΔΡΟΥ ΤΗΣ ΒΟΥΛΗΣ της 7/7 Απρ. 1976 (ΦΕΚ Α' 80) Περί δημοσιεύσεως εις την Εφημερίδα της Κυβερνήσεως αποφάσεως περί τροποποιήσεως και συμπληρώσεως του Κανονισμού της Βουλής (Τμήμα Β'-Προσωπικόν). Εχοντες υπ' όψει: α) Τας διατάξεις των παρ. 1 και 6 του άρθρ. 65 ως κασι της παρ. 6 του άρθρ.103 του Συντάγματος. β) Την κατά την ΡΣΤ' συνεδρίασιν της 1 ης  Απριλίου 1976 απόφασιν της Ολομελείας της Βουλής, δι' ης εψηφίσθη πρότασις της Διαρκούς επί του Κανονισμού Επιτροπής αυτής "περί αντιμετωπίσεως ειδικών θεμάτων του προσωπικού της Βουλής μέχρι της ψηφίσεως του Κώδικος Οργανισμού των Υπηρεσιών της Βουλής και Καταστάσεως του Προσωπικού αυτής", δι' ης επέρχονται τροποποιήσεις και συμπληρώσεις του Β' Μέρους (περί του Προσωπικού) του Κανονισμού της Βουλής: Παραγγέλλομεν την δημοσίευσιν διά της Εφημερίδος της Κυβερνήσεως της αποφάσεως ταύτης, εχούσης ως εν συνεχεία έπεται: Τμήμα Β' (Προσωπικόν) "Περί αντιμετωπίσεως ειδικών θεμάτων του προσωπικού της Βουλής μέχρι της ψηφίσεως του Κώδικος Οργανισμού των Υπηρεσιών της Βουλής και καταστάσεως του προσωπικού αυτής". Άρθρ1.-1.Αι διατάξεις του κεφαλ. Γ' περί Υγειονομικών Επιτροπών και αναρρωτικών αδειών (άρθρ. 15-21) του Νόμ. 22/1975 (τόμ. 2 Α  σελ. 316, 705) έχουν ωσαύτως εφαρμογήν και επί των Υπαλλήλων της Βουλής. 2.Ομοίως, έχουν εφαρμογήν επί του Προσωπικού γενικώς της Βουλής, πλην των διατάξεων του κεφαλ. Ζ' (άρθρ. 38 έως και 42) του Νόμ. 22/1975, εφαρμοζομένων από της ενάρξεως της ισχύος τούτου, και οι ορισμοί του άρθρ. 44 του αυτού νόμου. 3.Απαγορεύεται η απόσπασις υπαλλήλων της Βουλής εις άλλας δημοσίας υπηρεσίας, Ν.Π.Δ.Δ. και πάσης φύσεως Οργανισμούς. Εξαιρετικώς επιτρέπεται η τοιαύτη απόσπασις εις την Ειδικήν Κεντρικήν Νομοπαρασκευαστικήν Επιτροπήν του άρθρ. 7 του Νόμ. 255/1976. Το άρθρ. 49 του Α.Ν. 554/1968 (ανωτ. αριθμ. 12) καταργείται. Άρθρ.2.-1.Αι διατάξεις των παρ. 1 και 2 του άρθρ. 33 του Νόμ. 22/1975 εφαρμόζονται αναλόγως και επί των υπαλλήλων της Βουλής. 2.Η κατά την παρ.1 του μνησθέντος άρθρ. 33 του Νόμ. 22/1975 προαγωγή ενεργείται δι' αποφάσεως του Προέδρου της Βουλής, μετά κρίσιν του Υπηρεσιακού Συμβουλίου, η δε προαγωγή κατά την  παρ. 2 του άρθρ. 33 του αυτού ως άνω νόμου  ενεργείται ομοίως δι' αποφάσεως του Προέδρου της Βουλής μετά σύμφωνον γνώμην του Υπηρεσιακού Συμβουλίου της Βουλής, κρίνοντος κατά τα κειμένας περί προαγωγής των υπαλλήλων της Βουλής διατάξεις, κατόπιν αιτήσεως του υπαλλήλου, υποβαλλομένης τριάκοντα τουλάχιστον ημέρας προ της αποχωρήσεώς του. Προκειμένου περί υπαλλήλου αποθανόντος εν τη υπηρεσία, η διαδικασία της προαγωγής αυτού κινείται αυτεπαγγέλτως. 3.Αι διατάξεις των παρ. 1 και 3 του άρθρ. 43 του Νόμ. 22/1975 εφαρμόζονται αναλόγως και επί του προσωπικού Β' κατηγορίας της Βουλής. 4.Αι διατάξει της παρ. 2 του άρθρ. 43 του Νόμ. 22/1975 έχουν εφαρμογήν και επί του προσωπικού Γ' Κατηγορίας της Βουλής, πλην των Κλάδων Γ1 Κλητήρων περί ων ισχύουν αι διατάξεις του άρθρ. 2 του Ν.Δ. 194/1974, ως και του μονίμου προσωπικού κλάδου Γ4 Καθαριστριών περί ων έχουσιν εφαρμογήν αι διατάξεις της παρ. 6. 5.Δι' αποφάσεως του Προέδρου της Βουλής δημοσιευομένης διά της Εφημερίδος της Κυβερνήσεως ορίζεται και η αντίστοιχος μείωσις θέσεων των αμέσως κατωτέρω βαθμών του αυτού Κλάδου, προκειμένης της εφαρμογής των δύο προηγουμένων παραγράφων. 6.(Αντικαθίσταται το πρώτον εδάφιον του άρθρ. 36 Α.Ν. 554/1968, ανωτ. αριθ. 12). Άρθρ. 3.-1.Αι διατάξεις του Νόμ.283/1975 (τόμ. 2 Α  σελ. 384,851) εφαρμόζονται αναλόγως αφ' ης ίσχυσαν και επί των υπαλλήλων της Βουλής. 2.Η παρ. 1 του άρθρου μόνου του Α.Ν. 463/1968 (ανωτ. αριθ. 10) καταργείται από 1Ιαν. 1976, ως προς τους μονίμους υπαλλήλους της Βουλής. 3.Ομοίως η διάταξις του άρθρ. 45 του Νόμ. 22/1975 έχει εφαρμογήν και διά τους τακτικούς υπαλλήλους της Βουλής. Η ως άνω διάταξις δεν εφαρμόζεται προκειμένου περί των υπαλλήλων οίτινες φέρονται εγγεγραμμένοι εις τα μητρώα των οικείων Δικηγορικών Συλλόγων, ως ασκούντες δικηγορίαν. Πάντες οι πτυχιούχοι της Νομικής, τακτικοί υπάλληλοι της Βουλής υποχρεούνται κατά μήνα Απρίλιον εκάστου έτους, όπως υποβάλλουν υπεύθυνον δήλωσιν εις την υπηρεσίαν της Βουλής, περί της ασκήσεως ή μη δικηγορίας. 4.Δι' αποφάσεως του Προέδρου της Βουλής, δημοσιευομένης διά της Εημερίδος της Κυβερνήσεως, δύνανται να χορηγώνται έξοδα κινήσεως κατ' αποκοπήν εις τους υπαλλήλους της  Βουλής και εις τους απεσπασμένους παρ' αυτή υπαλλήλους, μη δυνάμενα να υπερβαίνωσι το 1/3 του βασικού μισθού δημοσίου υπαλλήλου του αντιστοιχούντος εις τον 5ον βαθμόν. Δια της αυτής αποφάσεως καθορίζονται αι προϋποθέσεις, ο τρόπος και ο τίτλος πληρωμής. Η διάταξις της παρ. 3 του άρθρ. 40 Ν.Δ. 3323/55 (τόμ. 27 σελ. 137) εφαρμόζεται αναλόγως. (Αντί της σελ. 192,681)Σελ. 192,681(α) Τεύχος612-Σελ.49. Βουλή 1.Ζ.δ.26 Άρθρ.4.-(Εγκρίνονται καθ' όλας αυτών τας διατάξεις εννέα αποφάσεις του Προέδρου της Βουλής, αφορώσαι α) εις καταβολήν αμοιβών και εξόδων κινήσεως, ως και αποζημιώσεων εις το άπασχοληθέν πέραν του συνήθους χρόνου εργασίας κατά την επιψήφισιν του Συντάγματος και κατά την διάρκειαν της λειτουργίας του Τμήματος διακοπών της Βουλής του θέρους 1975 προσωπικόν και β) εις συγκρότησιν Επιτροπών επί θεμάτων της Βιβλιοθήκης της Βουλής και του Κώδικος Οργανισμού των Υπηρεσιών αυτής και αποζημίωσιν των μελών αυτών). Άρθρ.5.-1.Καταργείται το Ν.Δ. 806/1971 (ανωτ. αριθ. 15) "περί του Επιτρόπου της Βουλής". 2.Όπου διά την εφαρμογήν του παρόντος προβλέπεται η έκδοσις Π.Δ/των ή υπουργικών αποφάσεων, απαιτείται απόφασις του Προέδρου της Βουλής, δημοσιευομένη διά της Εφημερίδος της Κυβερνήσεως, εφαρμοζομένης αναλόγως και της παρ. 3 του άρθρ. 42 του Α.Ν. 554/1968. Άρθρ.6.-Η ισχύς του παρόντος άρχεται, όπου δεν ορίζεται άλλως, από της δημοσιεύσεώς του διά της Εφημερίδος της Κυβερνήσεως, παραγγελία του Προέδρου της Βουλής. 